《蓼花》
宋代·董嗣杲

瘦叶浮根傍柳矶，水天秋色夕阳时。
晶晶红染累垂糁，袅袅凉摇软弱枝。
挼汗自能为酒母，托名谁制作风宜。
花开只熨渔翁眼，可奈渔翁醉不知。

作者简介：董嗣杲，字明德，号静传，杭州（今属浙江）人。理宗景定中榷茶九江富池。度宗咸淳末知武康县。宋亡，入山为道士，字无益。嗣杲工诗，吐爵新颖。